CELEX: 31985R3587
Language: el
Date: 1985-12-16 00:00:00
Title: Κανονισμός (ΕΟΚ) αριθ. 3587/85 της Επιτροπής της 16ης Δεκεμβρίου 1985 για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 3321/82 με την επέκταση του καταλόγου των αλιευτικών προϊόντων καθώς και των σχετικών μεγεθών τους που είναι αποδεκτά για τη χορήγηση πριμοδότησης μεταφοράς

Avis juridique important

|

31985R3587

Κανονισμός (ΕΟΚ) αριθ. 3587/85 της Επιτροπής της 16ης Δεκεμβρίου 1985 για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 3321/82 με την επέκταση του καταλόγου των αλιευτικών προϊόντων καθώς και των σχετικών μεγεθών τους που είναι αποδεκτά για τη χορήγηση πριμοδότησης μεταφοράς  

Επίσημη Εφημερίδα αριθ. L 343 της 20/12/1985 σ. 0016 - 0017 Ισπανική ειδική έκδοση: Κεφάλαιο 04 τόμος 4 σ. 0063  Πορτογαλική ειδική έκδοση : Κεφάλαιο 04 τόμος 4 σ. 0063 

***** ΚΑΝΟΝΙΣΜΟΣ (ΕΟΚ) αριθ. 3587/85 ΤΗΣ ΕΠΙΤΡΟΠΗΣ  της 16ης Δεκεμβρίου 1985  για την τροποποίηση, λόγω της προσχώρησης της Ισπανίας και της Πορτογαλίας, του κανονισμού (ΕΟΚ) αριθ. 3321/82 με την επέκταση του καταλόγου των αλιευτικών προϊόντων καθώς και των σχετικών μεγεθών τους που είναι αποδεκτά για τη χορήγηση πριμοδότησης μεταφοράς  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  την πράξη προσχώρησης της Ισπανίας και της Πορτογαλίας, και ιδίως το άρθρο 396,  Εκτιμώντας:  ότι το άρθρο 26, σε συνδυασμό με το παράρτημα Ι τμήμα XV αριθ. 3 της πράξης προσχώρησης, επεξέτεινε το σύστημα χορήγησης πριμοδότησης μεταφοράς σε νέα προϊόντα· ότι πρέπει συνεπώς να προσαρμοστεί ο κανονισμός (ΕΟΚ) αριθ. 3321/82 της Επιτροπής της 9ης Δεκεμβρίου 1982, για την καθιέρωση των λεπτομερειών εφαρμογής σχετικά με τη χορήγηση πριμοδότησης μεταφοράς για ορισμένα αλιευτικά προϊόντα (1)·  ότι, δυνάμει του άρθρου 2 παράγραφος 3 της συνθήκης προσχώρησης, τα όργανα των Κοινοτήτων μπορούν να θεσπίσουν, πριν από την προσχώρηση, τα μέτρα που προβλέπονται στο άρθρο 396 της συνθήκης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το παράρτημα Ι του κανονισμού (ΕΟΚ) αριθ. 3321/82 αντικαθίσταται από το παράρτημα του παρόντος κανονισμού.  Άρθρο 2  Ο παρών κανονισμός αρχίζει να ισχύει την 1η Μαρτίου 1986 με την επιφύλαξη της έναρξης ισχύος της συνθήκης προσχώρησης της Ισπανίας και της Πορτογαλίας.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 16 Δεκεμβρίου 1985.  Για την Επιτροπή  Frans ANDRIESSEN  Αντιπρόεδρος  (1)) ΕΕ αριθ. L 351 της 11. 12. 1982, σ. 20.  ΠΑΡΑΡΤΗΜΑ  «ΠΑΡΑΡΤΗΜΑ Ι  1.2 // Περιγραφή εμπορευμάτων   // Μεγέθη (1)   // 1. Σεβαστός (Sebastes spp.)   // 2, 3   // 2. Γάδος (Gadus morhua)   // 3, 4, 5   // 3. Μαύρη πολλάκα (Pollachius virens)   // 3, 4   // 4. Μπακαλιάρος εγκλεφίνος (Melanogrammus aeglifinus)  // 2, 3, 4   // 5. Μπακαλιάρος μερλάν (Merlangus merlangus)  // 2, 3, 4   // 6. Γλώσσα η λεπιδωτή (Lepidorhombus spp.)  // 1, 2   // 7. Λέστια (Brama spp.)   // 1, 2   // 8. Βατραχόψαρο (Lophius spp.)   // 2, 3, 4, 5   // 9. Γαρίδες γκρίζες (Crangon crangon)   // 1  (1) Τα μεγέθη των εν λόγω προϊόντων είναι τα μεγέθη που ορίζονται σε εφαρμογή του άρθρου 2 του κανονισμού (ΕΟΚ) αριθ. 3796/81.»